राजपाका दोस्रो तहका नेता हृदयेश त्रिपाठी, सर्वेेन्द्रनाथ शुक्ल, सांसद कमलेश्वर पुरी गोस्वामी, बृजेशकुमार गुप्तालगायत राजपा अध्यक्ष मण्डलसँग असन्तुष्ट छन्। यीमध्ये शुक्ल, गोस्वामी र गुप्ता सांसद पनि भएकाले तत्काल पार्टी छाडेर अन्य पार्टीमा जान सक्ने स्थितिमा छैनन्। रूपन्देही ७ बाट प्रत्यक्ष निर्वाचन जितेका गोस्वामीले राजपा गठन भएदेखि अहिलेसम्म उनले पार्टीका सबै कार्यक्रम बहिष्कार गरेका छन् भने पार्टी कार्यालयसमेत टेकेका छैनन। पार्टीको निर्णयविपरति उनी स्थानीय निर्वाचनमा प्रत्यक्ष सहभागी भए। चुनावका बेलामा उनले फोरम नेपालको उम्मेदवारका पक्षमा प्रचार गरेका थिए।
